Merkistä näpyllä kotiin – Forssan Lehti
20.5.2019 12:20 Päivitetty 20.5.2019 12:24
Humppilan Veikkojen toinen viikko oli likamain yhtä vilkas kuin ensimmäinenkin. Pari kertaa käytiin Turussa, Kerran Hyvinkäälle ja kerran pelattiin myös kotona. Kelit olivat tällä viikolla kohdallaan ja pelata saatiin liki täydellisessä säässä.
D-pojat pelisarja Turku-Pesis-Humppila 0-2 (5-9,9-10). Peli pelattiin 16.5.19
Humppilan Veikkojen pesisjunnujen D-pelisarjajoukkue matkusti aurinkoisena torstai-iltana Suomen Turkuun Turku-Pesiksen vieraaksi.
Ensimmäisellä jaksolla Humppila otti heti alusta lähtien pelissä isännän rooliin vaikka vierasjoukkueena pelissä olikin ja hallitsi ensimmäistä jaksoa alusta loppuun asti. Ensimmäinen jakso meni Veikoille 9-5.
Toisen jakson alussa kentälle tuli sisuuntunut kotijoukkue. Veikkojen päästessä ensimmäistä kertaa sisälle oli Turulla 5 juoksun johto. Vuoropari vuoroparilta Veikot saivat jälleen pelistä kiinni ja viimeisellä vuoroparilla meidän tullessa sisälle oli tilanne Turulle 9-8. Veikkojen kärki loi 3 tilanteen ja Julius Valtanen löi täysin ottamattomalla lyönnillä Viljami Seestien kotiin ja tilanne oli tasan 9-9. Vielä lähdettiin hakemaan voittojuoksua. Ensin Aleksi Vedenpää siirsi Jullen kolmoselle ja löi vielä toisella lyönnillään täysin ottamattoman pallon väliin ja Julle juoksi kotiin. Toinen jakso jännittävien vaiheiden jälkeen Veikoille 10-9 ja samalla ottelu 2-0.
Tänään jälleen kerran koko joukkue suoritti hienosti ja onnistumisia nähtiin laajalla rintamalla.
I palkinto: Jalo Lyytinen ?
II palkinto: Vikke Virtanen ?
C-tytöt pelisarja Tahko-HuVe 1-0 (18-0,2-2). Peli pelattiin 16.5.19
Humppilan Veikkojen ja Jokioisten Koetus Junioreiden yhdistelmäjoukkue C-tytöt aloitti torstaina 16.5 kautensa vieraspelillä Hyvinkään Tahkoa vastaan⚾. Ensimmäisellä jaksolla kotijoukkue oli aika tyly vieraita kohtaan ja takoi taululle lukemat 18-0. Toisella jaksolla Veikot pääsivät peliin mukaan ja jakso päättyikin hienosti lukemiin 2-2. Lopputulos siis 1-0 Tahkolle. Ei siis auttanut vaikka tytöt olivat juuri ennen peliin lähtöä saaneet Matkahuollon toimittamana uunituoreet pelitrikoot. Tästä on kuitenkin hyvä jatkaa!⚾
Kokoonpanossa pelasivat
Kiia Kylmämetsä
Helmiina Mäkinen
Aada Mäntyvaara
Emma Kivilä
Vera Virtanen “C”
Moona Ronkainen
Daniela Kauppi
Pelinjohto: Anni Kivilä, Johanna Kallionpää
Aada Mäntyvaara ?
Aino Mäntyvaara ?
C-pojat pelisarja HuVe-LMV 0-2 (4-15,3-5): Peli pelattiin 18.5.19.
C-poikien kauden avauspelistä lähti tänään pisteet Lahteen, ottelun tulos 0-2(4-15, 3-5). Kotijoukkueen peli parani hienosti loppua kohti ja hyvillä mielin saatiin kausi alkuun?
Kokoonpano pelissä:
Milo Rämö
Pelinjohto Mikko Moisander ja Teemu Huhtanen
Joukkueesta palkittiin: Mikke Rämö ?
E-pojat pelisarja turnaus 19.5.19
TuPe Keltainen – HuVe 13-16
MyVe – HuVe 6-28
Humppilan Veikkojen pesisjunnut goes Turku Part II
Ei ollut Turussa ehtinyt oikein edes pöly laskeutumaan, kun Humppilan Veikkojen pesisjunnut saapuivat uudelle vierailulle Turkuun. Tällä kertaa vuorossa oli E-pojat. Turnaus pelattiin aikapelinä (1 tunti per peli) eli sen takia pelin tulos voi jonkun silmään näyttää oudolta. ?
Ensimmäisessä pelissä vastaan asettui turnauksen järjestäjä Turku. Peli oli kokonaisuudessaan tiukka ja tasainen mutta Veikot saivat kurottua toisella vuoroparilla sen verran eroa, että peli päättyi lopulta meidän eduksi.
Toisessa pelissä vastaan asettui Mynämäen Vesa. Liekö lämmin keli lämmittänyt Veikkojen lyöntipelin kovaan iskuun, kun pallo napsui keppiin ja pelaaja toisensa jälkeen riensi kotiin. Ulkopelissä pelaajilla oli pientä uutuuden viehätystä. Ennen peliä pelinjohtaja oli päättänyt laittaa pelaajia hiukan uudemmille pelipaikoille ja tämä sai pelin näyttämään aika ajoin jopa hiukan sekavalta. Loistavan sisäpelin ansiosta kuitenkin tuli Veikoille selvä voitto Mynämäestä. Ottelun hienoimpana hetkenä mieleen jäi kun ajolähdössä pelaaja lyötiin pystymailanäpyllä merkistä juoksun arvoisesti kotiin.
Jälleen kerran joukkueelta hienoa suorittamista ja tsemppaamista koko turnauksen ajan vaikka keli oli välillä jopa paahtavan kuuma.
Pelinjohto: Markus Seuranen
Palkitut Turku-peli:
I palkinto: Niko Salo ?
II palkinto: Aatu Sulonen ?
Palkitut MyVe-peli:
I palkinto: Vili Oksa ?
II palkinto: Aapo Virta ?